Una destacada conseqüencia d'o tractau estió a humillación que suponeba ta l'Exercito espanyol, a qui heba redotau de raso l'Exercito estausunidense en todas as batallas, y que s'adedicó a demandar a intervención en Marruecos ta sustituyir con ixe país as colonias perdidas y prebar de recuperar-ie prestichio, y a on se establioron os alazetz d'o grupo melitar que remató en 1936 por organizar un golpe d'estato contra o Gubierno d'a Segunda Republica espanyola y que segnificó o prencipio d'a Guerra civil espanyola. O tractau y a humiliación subsiguient tamién reforzó o sentimiento d'o nacionalismo espanyol que dende ixe inte s'eixerceba sobre as atras nacionalidatz d'a peninsula iberica.